**TÁBORISMERTETŐ**

**KÖRNYEZET- ÉS TERMÉSZETVÉDELMI gyermekTÁBOR**

**Időpontja:** Minden év júliusában, időtartama 1 hét, 2 turnusban.

**Helyszíne:** Karmacs, Szent Anna tér 1. (2004-2016 között Zalavár, 2017-ben Rezi.)

Karmacs település Zala megyében, a Keszthelyi járásban, a Keszthelyi-fennsík lábánál fekszik, a Keszthely térségétől Jánosháza felé vezető 7331-es út mentén.

*Megközelítése Budapestről:* Távolság 210 km. M7-es autópálya, >M76 autóút (Zalaegerszeg, Hévíz, Keszthely felé), majd > 71-es főút Hévíz felé, majd > Sümeg, Zalaszentgrót, majd > Jánosháza, Zalaszentgrót táblákat követve.

**A tábor jellege:** A tábor környezet- és természetvédelmi jellegű, melyhez honismereti, néprajzi és kulturális programok kapcsolódnak.

A tábor vallásfelekezetileg semleges.

**A tábor célközönsége:** Azok a 10-16 éves korú gyermekek, akiknek legalább az egyik szülője a HM-MH-ban teljesít szolgálatot.

**A tábor célja és feladata:**

A katonaszülők támogatása és tehermentesítése.

A katonaszülők gyermekeinek aktív pihenés biztosítása.

Az ország különböző részein élő fiatalok lelki, fizikai képességeinek fejlesztése.

Az ország különböző részein élő fiatalok baráti kapcsolatainak elősegítése.

Szakemberek segítségével az alábbiak megismertetése a gyermekekkel:

a) a Kis-Balaton és a Balaton tájegység történelme, növény- és állatvilága, néprajzi sajátosságai és kultúrtörténeti nevezetességei;

b) a víz jelentősége az ember életében;

c) a természet- és környezetvédelem fontossága és szükségszerűsége;

d) a Balaton és az ember évezredes kapcsolata;

e) Fekete István író természet iránti tisztelete és szeretete;

f) a környezetet érő katasztrófák megelőzésének és kezelésének általános tudnivalói.

**A tábor irányítása, szervezeti szabályzói, működése:** A tábor a Katolikus Tábori Püspökség szervezésében létrehozott ideiglenes szervezet.

A tábor szervezeti irányítása katonai alapokon nyugszik. A szervezetet a Katonai Ordinárius által jóváhagyott „Feladatterv” alapján irányítják és működtetik

A szervezet elöljárója a mindenkori katonai ordinárius, a tábor katonai vezetője a püspökség mindenkori általános helynöke, aki a tábor irányításával a Táborvezetőt bízza meg.

A táborban szoros napirend van, arra törekedve, hogy a gyermekek minél több értékes programon tudjanak részt venni.

A gyermekek csoportokba szerveződve feladatokat kapnak és versenyeznek egymással a különböző szellemi, ügyességi, kulturális vetélkedőkön.

A csoportokat szolgálati személyek vezetik, akik felelősek a gyermekek biztonságáért, személyi épségéért.

A tábor nem fegyelmező tábor, így azt a gyermeket, aki nem akar beilleszkedni és állandó jelleggel zavarja a közösség életét, nem fegyelmezik, hanem értesítik a szülőket a történtekről.

**A tábor személyi háttere:** A tábor vezetője 2019-ig mindig egy katolikus tábori lelkész volt, majd a püspökség műveleti főtisztje.

A gyermekek csoportjainak vezetői katonalelkészek illetve az MH hivatásos és szerződéses katonái és az MH Ludovika Zászlóalj honvédtisztjelöltjei.

**Szolgálati személyek megnevezése:** Táborvezető, Műveleti Felelős, Élelmezési Felelős, Technikai Felelős, Egészségügyi Felelős, Csoportvezető, Csoportvezető-helyettes, Műveleti és Logisztikai Segítők.

**A tábor állapotismertetése**: A HM KTP az első tábort 2004-ben rendezte meg a Kis-Balaton melletti Zalaváron egy (1), majd a következő néhány évben a jelentkező gyermekek nagy száma miatt kettő (2) turnusban.

Az eddigi táborokban több száz gyermek vett részt, volt, aki csak egy-két alkalommal, a legtöbben háromszor, négyszer, de voltak és vannak, akik 6-7 alkalommal jelentkeztek.

Az eddigi táborokban résztvevő gyermekek közül többen is a katonai hivatást választották, jelenleg az MH különböző alakulatainál szolgálnak.

**A tábor logisztikai háttere:** A tábor tárgyi feltételeit (autóbusz, katonai sátor, logisztikai eszköz) az MH 64. Boconádi Szabó József Logisztikai Ezred biztosítja.

**A tábor költségvetési háttere:** A tábor pénzügyi feltételeit az alábbiak biztosítják:

1. Katolikus Tábori Püspökség által felajánlott egyházi pénzkeret

2. a jelentkezési díjak

3. a tábori lelkészek egyéni felajánlásai és adományai

4. egyéni felajánlások

5. egyes intézmények, szervezetek és kereskedelmi egységek kedvezményei

**A tábor az alábbiakat biztosítja:**

Háromszori étkezés (reggeli, ebéd, vacsora), illetve a programok függvényében pótellátás.

A táborban az étkezésre kiemelt gondot fordítunk, ugyanakkor arra is határozottan törekszünk, hogy ételt ne dobjunk ki, ne pazaroljunk.

Közösségi sportolási és szórakozási lehetőség: labdarúgás, kosárlabda, kézilabda, asztalitenisz, tollaslabda, asztalifoci, társasjátékok stb.

**A tábor az alábbiakat kéri a szülőktől:**

A táborba a gyermek ne hozzon mobiltelefont! (A gyermekeket mindennap 20.00 órától lehet elérni a tábor elején megadott telefonszámon.)

A táborba a gyermek ne hozzon értékes ékszert, órát, CD-lejátszót, számítógépet vagy más olyan technikai eszközt, melyet a táborban nem tud használni.) Ne hozzon magával gyufát, öngyújtót, sem más olyan eszközt, amellyel veszélyezteti a tábor tűzvédelmét.

A táborba a gyermek ne hozzon tartós élelmiszert, sem csokoládét, kekszet, nápolyit, chipset stb.).

**A TÁBOR EDDIGI PROGRAMJAI** (a teljesség igénye nélkül)**:**

**Természet- és környezetvédelmi programok, bemutatók:**

Afrika Múzeum, *Balatonederics*

ÁNTSZ előadás a parlagfűről

Bányászati Múzeum, *Ajka*

Belső-tó, tanösvény, *Tihany*

Bivalyrezervátum, *Kápolnapuszta, Balatonmagyaród*

Bodorka Balatoni Vízivilág Látogatóközpont, *Balatonfüred*

Fazekasház, *Magyarszombatfa*

Fehérgólya Múzeum, *Kölked*

Gidrán Ménes, *Szántód-Kőröshegy*

Gyermek és Ifjúsági Centrum-kalandpark, *Zánka*

Harmatfű Természetvédelmi Oktatóközpont, *Őriszentpéter*

Hulladékgyűjtés, *Balaton és a Kis-Balaton környékén, minden évben;*

Íjászat-Négy Kos Egyesület, *Lenti*

Kabala Ménes, *Rádiháza*

Kalandozás a Keszthelyi-hegységben, *Rezi és környéke*

Katica Tanya Élményközpont, *Patca*

Kassai Lovasíjászat, *Kaposmérő*

Kányavári-sziget, *Balatonmagyaród*

Kis-Balaton zárt részei

Kis-Balaton ház

Kőtenger, *Szentbékálla*

Limnológiai Intézet, *Tihany*

Lóczy-barlang, *Balatonfüred*

M7 autópálya-völgyhíd, *Szántód-Kőröshegy*

Madárgyűrűzés, *Fenékpuszta*

Magyar Olaj- és Gázipari Múzeum, *Zalaegerszeg*

Őrségi Vadászati Kiállítás, *Magyarszombatfa*

Solymászat, Lóki György fősolymász

Szennyvíztisztítás,

Természetvédelmi Major, Salföld

Tűzoltó-bemutató, *Fővárosi Tűzoltó Parancsnokság*

Tűzoltó-bemutató, *Zalaegerszegi Tűzoltó Parancsnokság*

Vadászati bemutató, *Lovászi vadásztársaság*

Vasútmodell kiállítás, *Keszthely*

Vízügyi Üzemmérnökség, *Keszthely*

Zala Különleges Mentők Egyesület bemutatója,

**Honismereti és néprajzi programok:**

Apátsági templom, *Tihany*

Árpád-kori templom, *Őriszentpéter*

Balaton Múzeum, *Keszthely*

Béke Sztupa, *Zalaszántó*

Csillagvár, *Balatonszentgyörgy*

Faluház, *Vörs*

Falumúzeum, *Szenna*

Fazekas-bemutató, *Szentgyörgyvölgy*

Ferences templom, *Sümeg*

Georgikon Majormúzeum, *Keszthely*

Göcseji Falumúzeum, *Zalaegerszeg*

Kinizsi-vár, *Nagyvázsony*

Kotsy Vízimalom, *Zalaszántó*

Középkori templom, *Velemér*

Lengyel-kápolna, *Szent György-hegy*

Mézeskalács Múzeum, *Zalaszántó*

MH Légi Vezetési és Irányítási Központ, *Veszprém*

MH Pápa Bázis Repülőtér, *Pápa*

Nádasdy-vár, *Sárvár*

Nemzeti Emlékhely, *Mohács*

Nemzeti Emlékhely, *Somogyvár*

Őrségi Népi Műemlékegyüttes, *Szalafő-Pityerszer*

Posta Múzeum, *Balatonszemes*

Prépostsági templom, *Tűrje*

Repülő Múzeum, *Taszár*

Római-kori romok, *Fenékpuszta*

Róth Pincészet, *Bóly*

Sümegi Vár

Szigligeti Vár

Tanyamúzeum, *Kékkút*

Történelmi Panoptikum, *Keszthely*

Tűzoltómúzeum, *Vörs*

Vadászati Kiállítás, *Keszthely*

Zalavári Történelmi Emlékpark

Zrínyi Vár, *Szigetvár*

**Kulturális programok:**

Batthyány-Montenuovo Mauzóleum, *Bóly*

Egry József Múzeum, *Badacsony*

József Attila Múzeum, *Balatonszárszó*

Kunffy Lajos Múzeum, *Somogytúr*

Rippl-Rónai Múzeum, *Kaposvár*

Rőthy Mihály Egyháztörténeti Gyűjtemény, *Kislőd*

Somogy Megyei Múzeum*, Kaposvár*

Zichy Múzeum, *Zala*

**Aktív kirándulások:**

Csodabogyós Barlang, *Balatonederics*

Írott-kő, *Kőszeg*

Kenuzás a Külső-Bédán, *Kölked*

Kis-Balaton panoráma, *Zalaszabar*

Sétarepülés, *Szombathely*

Sobri Jóska Élménypark, *Kislőd*

Szajki-tavak

Strandolás, *Balatonberény minden évben;*

Tavas-barlang, *Tapolca*

Turisztikai Központ, *Alsómocsolád*

Zobori Kalandpark, *Zalaszabar*

**Tábori programok:** egész napos túlélőtúra, elsősegélynyújtás gyakorlása, éjszakai túra, hajnali túra, KatonaSuli-program (térkép és tereptan foglalkozás, katonai alapismeretek, tűzszerész bemutató, légpuska lövészet), kézműves foglalkozások (üvegfestés, virágkötészet, nemezelés, kovácsolás, túlélő-karkötő készítés, kosárfonás, fajáték készítés, fazekas foglalkozás), népdalverseny, sportversenyek, szavalóverseny, számháború, szellemi vetélkedők, ügyességi csoportversenyek.

**Előadások:**

Berecz András Kossuth-díjas mesemondóművész,

A magyarság szimbólumai a mézeskalácsokon - Drótos Gyöngyi mézeskalács-készítő

Prof. Dr. Kellermayer Miklós őssejtkutató, Akadémiai és Szent-Györgyi Albert-díjas egyetemi tanár,

Langaléta Garabonciások,

MH Légierő Zenekar Veszprém.

**A TÁBOR ÁLTALÁNOS TÖRVÉNYEI**

|  |  |
| --- | --- |
| **JOGOD VAN** | **KÖTELESSÉGED** |
| jól érezni magad | hagyni, hogy mások is jó érezzék magukat |
| rosszkedvűnek lenni | másokat kihagyni a hangulataidból |
| a véleményedet elmondani | elviselni, hogy másnak is van |
| megfogalmazni a véleményed | kulturáltan és tisztelettel tenni ezt |
| a véleményed kifejteni | meghallgatni másét is |
| barátkozni | a közösség minimumát fenntartani (köszönni; ha kérdeznek válaszolni) |
| nem megenni, ha az étel nem ízlik | nem elrontani mások étvágyát |
| ételt kérni, ha éhes vagy | az ételt nem pazarolni, kidobni  |
| segítséget kérni bármiben, amit nem tudsz, nem ismersz | segíteni a többieknek, amiben jobb, vagy mint ők |
| megbízni a tábor vezetőiben, és megbeszélni velük, amit akarsz | megbízni a tábor vezetőiben, abban, amiben muszáj |